Document ID: 32008D0863

AFGØRELSE EUBAM Rafah/1/2008 TRUFFET AF DEN UDENRIGS- OG SIKKERHEDSPOLITISKE KOMITÉ
af 11. november 2008
om udnævnelse af missionschefen for grænsebistandsmissionen ved grænseovergangen i Rafah, EUBAM Rafah
(2008/863/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 25, stk. 3,
under henvisning til fælles aktion 2005/889/FUSP af 12. december 2005 om grænsebistandsmissionen ved grænseovergangen i Rafah, EUBAM Rafah (1), særlig artikel 10, stk. 2, og
ud fra følgende betragtninger:
(1)
I henhold til artikel 10, stk. 2, i fælles aktion 2005/889/FUSP bemyndiges Den Udenrigs- og Sikkerhedspolitiske Komité i overensstemmelse med traktatens artikel 25 til at træffe de relevante afgørelser med henblik på at udøve den politiske kontrol med og den strategiske styring af EUBAM Rafah, herunder afgørelsen om udnævnelse af en missionschef.
(2)
Generalsekretæren/den højtstående repræsentant har indstillet Alain FAUGERAS til missionschef for EUBAM Rafah -
TRUFFET FØLGENDE AFGØRELSE:
Artikel 1
Alain FAUGERAS udnævnes til missionschef for Den Europæiske Unions grænsebistandsmission ved grænseovergangen i Rafah (EUBAM Rafah).
Artikel 2
Denne afgørelse har virkning fra dagen for vedtagelsen.
Den anvendes fra den 25. november 2008 indtil den 24. november 2009.
Udfærdiget i Bruxelles, den 11. november 2008.

Labels: 10
9
5
15